આ મૅચ પહેલાં જે રીતે બે ધમાકેદાર મૅચ થઈ છે, તેનાથી લાગી રહ્યું છે કે વર્લ્ડ કપનો ઉત્સાહ પહેલા અઠવાડિયામાં જ ચરમસીમાએ પહોંચવાનો છે. 

જ્યાં મૅચ રમાવાની છે એ શહેર કેવું છે?

જ્યાં મૅચ રમાવાની છે તે લંડનની 120 કિલોમિટર દૂર આવેલું સાઉથૅમ્પટન શહેર અનેક રીતે ખાસ છે.

સ્થાનિક લોકોનું માનવું છે કે દક્ષિણ-પૂર્વ ઇંગ્લૅન્ડના સૌથી મોટા શહેર સાઉથૅમ્પટનનો વિકાસ ખૂબ મોડો થયો છે. આની સામે ઉત્તર ઇંગ્લૅન્ડ ઉદ્યોગો અને રોજગાર માટે બહેતર ગણાય છે. 

દક્ષિણ ઇંગ્લૅન્ડમાં હવે લાંબા સમય પછી વિકાસ જોવા મળી રહ્યો છે અને તેનો લાભ સાઉથૅમ્પટનને મળ્યો છે. 

ઍન્ડ્રૂ સાઉથૅમ્પટનની એક રેસ્ટોરાંમાં કામ કરે છે. તેઓ કહે છે કે આ શહેર લંડનની સાવ અલગ છે.

"અહીં જીવન સાધારણ અને ખુશખુશાલ છે. હું અહીં છ વર્ષ અગાઉ લંડનથી આવ્યો હતો. મને અહીં શાંતિ લાગે છે. જોકે, તમે ખૂબ મોટી પાર્ટી કરનારા વ્યક્તિ હો તો આ શહેર તમને ન ગમે." 

ઍન્ડ્રૂ સાચું કહે છે. અહીં રાતે 10 પછી ખુલ્લાં હોય એવા વધારે રેસ્ટોરાં કે પબ્સ નથી. રસ્તાઓ તો સાંજે જ સૂમસામ જોવા મળે છે. સિટી સેન્ટ્રલ પાસે થોડી ભીડ જોવા મળે છે. 

ગરમીમાં રસ્તા પર ખૂબ ઓછા લોકો દેખાય છે. શિયાળ... બીજા 4000 અક્ષરો માટે લેખ ચાલુ રાખો:
ામાં તો શું માહોલ હશે એની તો કલ્પના જ કરવી રહી. 

આ શહેરના જે મેદાનમાં ભારત અને દક્ષિણ આફ્રિકા આજે ટકરાશે તે 'ધ ઍજિસ બૉવ્લ' છે.

આ મેદાનનો વિસ્તાર એવો શાંત છે કે લાગતું જ નથી કે અહીં આટલી મોટી મૅચ રમાવાની છે. 

સ્ટેડિયમ પાસે થોડાં બેનર્સ લાગેલાં છે જેમાં મૅચની વાત છે.

આ મેદાનનો એક ઇતિહાસ પણ છે. 

2003માં અહીં પ્રથમ મૅચ દક્ષિણ આફ્રિકા અને ઝિમ્બાબ્વે વચ્ચે રમાઈ હતી. 

અત્યાર સુધી અહીં 23 મૅચ રમાઈ ચૂકી છે અને જે ટીમે પ્રથમ બૅટિંગ પસંદ કરી તે 12 મૅચ જીતી ચૂકી છે. 10 મૅચ બૉલિંગ પસંદ કરનાર ટીમ જીતી છે.

જાણકારો માને છે તે જે ટીમ ટૉસ જીતીને બૅટિંગનો નિર્ણય કરશે તે ટીમ જીતશે.

ભારત તેની પ્રથમ મૅચ જીતી ધમાકેદાર શરૂઆત કરવા માગે છે પણ ઇતિહાસ કંઈક અલગ જ કહે છે.

2015ના વિશ્વ કપ સિવાયની વાત કરીએ તો ભારતની શરૂઆત ક્યારેય સારી નથી રહી. 

વર્ષ 2003માં ભારત ફાઇનલમાં પહોંચ્યું હતું પરંતુ તેની શરૂઆત સારી નહોતી. 

દક્ષિણ આફ્રિકા ભલે તેની બે મૅચ હારી ચૂક્યું હોય પરંતુ આ મેદાન પર એમનો દેખાવ ભારત કરતાં સારો રહ્યો છે.

આ મેદાનમાં દક્ષિણ આફ્રિકા અને ભારત ત્રણ-ત્રણ મૅચ રમ્યા છે અને દક્ષિણ આફ્રિકાએ એમાંથી બે મૅચ જીતી છે.

એક મૅચ દક્ષિણ આફ્રિકા ઇંગ્લૅન્ડ સામે બે રનથી હારી ગયું હતું. 

ભારતની વાત કરીએ તો ભારત બે મૅચ ઇંગ્લૅન્ડ સામે ખરાબ રીતે હારેલું છે અને એક મૅચ કૅન્યા સામે જીત્યું હતું. 

તમે આ વાંચ્યું કે નહીં?

'મારું જીવન અને કમાણી ક્રિકેટને સમર્પિત છે'

કેરલથી યૂકે આવેલા જિતિન કહે છે, "આ આંકડાંઓ ખોટા સાબિત થવાના છે. ભારત આ મૅચ જીતી જશે અને હિટમૅન રોહિત શર્મા મૅન ઑફ ધ મૅચ બનશે. રોહિત શર્મા આ વખતે જોરદાર ફૉર્મમાં હશે. ભારત આ વખતે ફાઇનલમાં પહોંચે છે. આવનારા દિવસોમાં અનેક ભારતીયો અહીં સ્ટેડિયમમાં જોવા મળશે." 

જિતિન કહે છે, "મેં એક વર્ષ સુધી આ ટૂર્નામેન્ટ માટે પૈસાની બચત કરી છે અને આજે હું અહીં છું." 

જિતિન એકલા નથી. દિલ્હીના સુનીલ કાલરા પણ અહીં ટીમનો ઉત્સાહ વધારવા આવી ગયા છે.

સુનીલ કહે છે, "મારા માટે આ પહેલી વાર નથી. હું છેલ્લાં 20 વર્ષથી દરેક વિશ્વ કપ જોતો આવ્યો છું. ભારતની ટીમને રમતી જોવી અને તેમનો ઉત્સાહ વધારવો એનાથી વધારે એક ફૅનને શું જોઈએ?"

તેઓ કહે છે, "હું મારી ટીમનો ઉત્સાહ વધારવા ધરતીના કોઈ પણ છેડે જઈ શકું છું. મેં મારી આખી જિંદગી અને કમાણી ક્રિકેટને નામે કરી દીધી છે. હું કલાકોના કલાકો સુધી ક્રિકેટ પર વાત કરી શકું છું. બીજે...